ПРАВИЛНИК ЗА ОРГАНИЗАЦИЯТА И ДЕЙНОСТТА НА КОМИСИЯ ПО НАРКОТИЧНИ ВЕЩЕСТВА - ЗЛАТОГРАД
(Приет с Решение № Ж 866 по Протокол № 56 от 28.11.2018г.)

I. ОБЩИ ПОЛОЖЕНИЯ
Чл. 1. С този правилник се урежда организацията и дейността на Общинска комисия по наркотични вещества - Златоград, наричана по-нататък в правилника "Комисията".
Чл. 2. Комисията  е консултативен орган към Община Златоград и осъществява своята дейност на основание чл. 15 ал. /5/ от Закона за контрол върху наркотичните вещества и прекурсорите.
Чл. 3. Комисията по наркотични вещества - Златоград:
(1) Разработва и приема общински програми за борба срещу злоупотребата с наркотични вещества и незаконния трафик с наркотични вещества и прекурсори в съответствие с националните програми.
(2) Предлага на ОбС проект за бюджета за провеждане на общинската политика в тази област.
(3) Изготвя предложения и мнения за обсъждане в ОбС , които имат отношение към борбата със злоупотребата с наркотични вещества и наркотрафика.
II. ИЗБОР И СТРУКТУРА НА КОМИСИЯТА
Чл. 4. (1) Комисията по наркотични вещества е колективен орган, състоящ се от 7 души.
(2) Комисията се състои от председател, заместник - председатели, секретар и членове.
(3) Председателят на Комисията, заместник-председателя на Комисията, секретарят на Комисията, както и съставът на Комисията се избират от Общински съвет Златоград.

Чл. 5. Членове на Комисията : 
[bookmark: _GoBack]Броят  и съставът на Комисията е определен с Решение № Ж 839 от 28.09.2018г.
Чл. 6. Общински съвет Златоград предлага общинските съветници, които да бъдат включени в състава на Комисията.
Чл. 7. След приемане на решение от ОбС за състава на Комисията по наркотични вещества - Златоград, на първото заседание на Комисията  се съставя протокол с поименния окончателен списък на неговите членове.
Чл. 8. Окончателният списък може да бъде изменян след решение на ОбС или официално уведомление от съответните структури, членове на Комисията. 
Чл. 9. За своята дейност Комисията се отчита пред ОбС.
III. ОРГАНИЗАЦИЯ И ДЕЙНОСТ НА КОМИСИЯТА
Чл. 11(1) Председателят на Общинска комисия по наркотични вещества - Златоград:
1. Представлява Комисията;
2. Ръководи заседанията и цялостната работа на Комисията;
3. Внася за разглеждане в ОбС предложения и въпроси от компетентността
на Комисията;
4. Подписва протоколите от заседанията на Комисията;
5. Ръководи цялостната дейност по превенция в Община Златоград;
(2) В отсъствие на председателя неговите функции се изпълняват от заместник - председателя.
 Чл. 12. Секретарят на Съвета:
1. Организира подготовката на заседанията на Комисията;
2. Води протокола на заседанията:
3. Съхранява протоколите и писмените материали, постъпили в Комисията
4. Организира кореспонденцията между институциите;
5. Координира изпълнението на взетите на заседанията решения;
Чл. 13. (1) Комисията е постоянно-действащ орган, който провежда най-малко 4 заседания годишно.
(2) Заседанията на Комисията се свикват от нейния председател или при искане на 1/3 от членовете му.
(3) Заседанията на Комисията са закрити. По изключение Комисията може да реши отделно заседание да бъде открито.
Чл. 14. (1) Комисията провежда своите заседания при предварително обявен дневен ред.
(2)   Проектът за дневен ред се изготвя от секретаря на Комисията и се утвърждава от председателя въз основа на внесени предложения и се изпраща на членовете на Комисията най-малко 2 работни дни преди заседанието, заедно с материалите.
(3)   Всеки член на Комисията може да прави предложения за включване на въпроси в дневния ред. Писмените материали за заседанията на Комисията се предоставят от вносителите на секретаря най-малко 3 работни дни преди заседанието.
(4)   Уведомяването на членовете за заседанията се извършва най-малко 2 работни дни преди датата. Поканата съдържа деня, часа, мястото и проекта за дневен ред на заседанието.
(5)   Член на Комисията, който с възпрепятстван да участва в заседание, може предварително да изрази становището си по обсъжданите въпроси в писмен вид, което предоставя на секретаря най-малко два дни преди заседанието.
Чл. 15. Заседанията на Комисията се считат за редовни, ако в тях участват повече от половината от членовете му. Ако до 15 минути след обявеното начало за започване на заседанието кворумът не е налице, Комисията може да заседава и при наличния състав, когато той е не по-малко от една трета от всичките и членове.
Чл. 16. (1) Решенията на Комисията се приемат с явно гласуване и с обикновено мнозинство от присъстващите.
(2) По предложение на всеки един от членовете може да се реши по конкретен въпрос да се проведе тайно гласуване. За целта се избира комисия от 3 души, членове на Комисията, която да проведе тайното гласуване.
Чл. 17. Лица, които не са членове на Комисията, могат да участват в заседанията със съвещателен глас по въпроси, отнасящи се до дейността на организацията, която представляват.
Чл. 18. По изключение Комисията може за разгледа на свое заседание и въпроси, които не са включени в дневния ред.
Чл. 19 (1) За всяко заседание на Комисията се съставя протокол, който се подписва от секретаря и председателя.
Протоколите от заседанията са съкратени и се съставят в тридневен срок след провеждането на заседанието.
При наличието на особени мнения, те трябва да бъдат предоставени в писмена форма в двудневен срок след заседанието. Особените мнения не трябва да съдържат данни, неизразени по време на заседанието.
Към протоколите с приетите решение се прилагат дневния ред и материалите, които са обсъждани, които са неразделна част от протокола.
Чл. 20. (1) Оригиналните протоколи, решения и други документи се съхраняват от секретаря, който ги номерира съобразно поредността на заседанията. (2) В срок от седем работни дни след провеждането на всяко заседание, копие от протокола, решенията и другите приети актове се изпращат от секретаря до всички членове на Комисията.
IV. ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. Правилникът влиза в сила от деня на приемането му от  Общински съвет Златоград.

